[Video] “Menseketting” red hond uit stormwater-uitloopkanaal‘n Skermskoot uit die video ŉ Video van ŉ groep verbygangers wat ŉ “menseketting” vorm om ŉ hond vanuit ŉ stormwater-uitloopkanaal te red, word wyd op sosiale media gedeel. Die groep van ses mans, wat oënskynlik saam met ander vriende verby die waterkanaal geloop het, het ŉ flink plan bedink om die hond uit dié petalje te red. Dit is nie bekend presies waar die voorval plaasgevind het nie. Volgens die webwerf Fox59 sou die hond binne enkele oomblikke verdrink, omdat hy reeds ŉ geruime tyd teen die water moes “stoei”. “Wanneer jy deur vloedwater ry, sal minder as een meter diep water motors soos sportnutsvoertuie kan saamsleur of omtiep, om nie eens te praat van ŉ dier nie,” aldus die webwerf. Die groep van ses mans het die hond binne minute uit die water gered. Die video is intussen meer as halfmiljoen keer op sosiale media gedeel. Bron: Fox59 https://youtu.be/tA-SLHNG0FE